2025eko maiatzaren 8a
Unión del Pueblo Navarro talde parlamentarioari atxikitako foru parlamentari Ángel Ansa Echegaray jaunak PES-11-25/00164 galdera egin zuen Tracasa Instrumental SL sozietatearen erakunde-egitura berriaren gainean, idatziz erantzun zekion. Bada, Nafarroako Gobernuko Unibertsitateko, Berrikuntzako eta Eraldaketa Digitaleko kontseilaria naizen aldetik, honako hau jakinarazten dut egindako galderari erantzunez: 
Tracasa Instrumental SL sozietateak emandako informazioren arabera, erakundearen egituratik Eragiketetarako Zuzendaritza eta Software Ingeniaritzako eta Informazio Sistemetako Departamentua ezabatu dira.
Horrez gain, aipatu departamentuaren barruan zeuden bi arloak departamentu gisa eratu dira zenbait arrazoi tarteko: sozietatean emandako belaunaldi aldaketa, lantaldeen tamaina, kudeatu beharreko proiektu kopurua eta egin beharreko mandatuen konplexutasuna.
Hori dela eta, beharrezkotzat jo da Tracasa Instrumental SL enpresa publikoaren zuzendaritza batzordean pertsona bat gehiago sartzea, aurrekontua 5.400,75 eurotan areagotzea ekarri duena.
Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.
Iruñean, 2025eko maiatzaren 7an.

